open-index/open-wikipedia-markdown huggingface dataset:
Τζαμέλ ΜακΛίν

Ο **Τζαμέλ ΜακΛίν** (αγγλικά: *Jamel McLean*, Μπρούκλιν, 18 Απριλίου 1988) είναι Αμερικανός επαγγελματίας καλαθοσφαιριστής. Με το ύψος του να είναι στα 2,03 μέτρα, αγωνίζεται στις θέσεις πάουερ φόργουορντ και σέντερ στους Kumamoto Volters της Ιαπωνίας.

## Επαγγελματική σταδιοδρομία
Το 2011, συμμετείχε στα Draft, χωρίς όμως να επιλεγεί από κάποια ομάδα, έτσι τη σεζόν 2011-12 αγωνίστηκε στη βελγική Leuven Bears. Τον Οκτώβριο του 2012, υπέγραψε συμβόλαιο για δύο μήνες με τη βελγική B.C. Oostende. Μετά τη λήξη του συμβολαίου αποχώρησε.

Το υπόλοιπο τη σεζόν αγωνίστηκε στη γερμανική Telekom Baskets Bonn. Στις 28 Ιουνίου του 2013, ανανέωσε για έναν ακόμη χρόνο στη γερμανική ομάδα. Στις 5 Αυγούστου του 2015, ο ΜακΛίν, υπέγραψε συμβόλαιο με τη γερμανική Άλμπα Βερολίνου. Τη σεζόν 2014-15, ανακηρύχθηκε ο MVP του γερμανικού πρωταθλήματος. Τον Ιούλιο του 2015 αποχώρησε από τη γερμανική ομάδα.

Στις 9 Ιουλίου του 2015, υπέγραψε συμβόλαιο διετούς ισχύος με την ιταλική ομάδα Εμπόριο Αρμανί Μιλάνο. 

Στις 12 Ιουλίου του 2017, υπέγραψε συμβόλαιο με τον Ολυμπιακό Πειραιώς, διετούς ισχύος, επίσης. Ωστόσο στους ερυθρόλευκους έμεινε ένα χρόνο δίχως να κατακτήσει κάποιο τρόπαιο. Ο σέντερ στην Ευρωλίγκα αγωνίστηκε στα 33 από τα 34 παιχνίδια του Ολυμπιακού και είχε μέσο όρο 8.7 πόντους, 4.7 ριμπάουντ, 1 ασίστ, 0.4 κλεψίματα, 1.4 λάθη και 0.2 τάπες. Επίσης στο Ελληνικό Πρωτάθλημα, μέτρησε 35 συμμετοχές και είχε μέσο όρο 8 πόντους, 4.4 ριμπάουντ, 1.1 ασίστ, 0.7 κλεψίματα, 1 λάθος και 0.3 τάπες.

Το καλοκαίρι του 2018 συμφώνησε με την ρώσικη Λοκομοτίβ Κουμπάν. Ο ΜακΛίν πήρε μέρος σε 16 αγώνες του Γιούροκαπ τη σεζόν 2018/19 και είχε κατά μέσο όρο 10.3 πόντους, 4.7 ριμπάουντ, 1.6 ασίστ και 1.4 κλεψίματα. Το καλοκαίρι του 2019 αποτέλεσε παρελθόν από την ομάδα.

Στις 28 Αυγούστου 2019, συμφώνησε με την ιταλική Ντίναμο Σάσαρι. Στα μέσα της σεζόν αποτέλεσε παρελθόν από την ομάδα. Με την Σάσαρι είχε συνολικά σε 16 αγώνες 6.7 πόντους, 3.9 ριμπάουντ και 0.6 ασίστ κατά μέσο όρο.

Στις 24 Ιανουαρίου 2020, μετακόμισε στην Ιαπωνία για να αγωνιστεί στους Nagoya Diamond Dolphins.

Τον Φεβρουάριο του 20221, συμφώνησε με την γερμανική Ρίζεν Λούντβιγκσμπουργκ. στο δεύτερο μισό της σεζόν, είχε 10.2 πόντους και 5.6 ριμπάουντ κατά μέσο όρο.

Στις 7 Ιουλίου 2021, ανακοινώθηκε η συμφωνία του με την ισπανική Σαραγόσα. Τον Νοέμβριο αποχώρησε από την ομάδα έχοντας 9 πόντους και 4 ριμπάουντ κατά μέσο όρο.

Στις 22 Νοεμβρίου 2021, συμφώνησε με τους Σκάιλαϊνερς Φρανκφούρτης του Πρωταθλήματος Γερμανίας.

## Παραπομπές


## Εξωτερικοί σύνδεσμοι
* Jamel McLean  at draftexpress.com
* Jamel McLean at eurobasket.com
* Jamel McLean at euroleague.net
* Jamel McLean  at fiba.com
* Jamel McLean  at legabasket.it 
* Jamel McLean at goxavier.com

Κατηγορία:Αμερικανοί καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Οστάνδης
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Τέλεκομ Μπάσκετς Μπον
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές Ντίναμο Σάσαρι
Κατηγορία:Ξένοι καλαθοσφαιριστές στην Ελλάδα
Νικόλαος Πινιατώρος

Ο **Νικόλαος Πινιατώρος** του Γεράσιμου (Αργοστόλι, 1903 - Αθήνα, 4 Μαρτίου 1987) ήταν Έλληνας δικηγόρος και πολιτικός , που διετέλεσε βουλευτής. Το επίθετό του απαντάται και ως **Πηνιατώρος**.

## Σταδιοδρομία
Γεννήθηκε στο Αργοστόλι το 1903 και σπούδασε νομικά. Εργάστηκε ως δικηγόρος. 

Ήταν παντρεμένος με την Έλντα-Ελένη και απέκτησαν έναν γιο, τον Γεράσιμο, και μία κόρη, τη Μόλλυ.

Εξελέγη βουλευτής Κεφαλληνίας το 1958 με το κόμμα της ΕΡΕ..

Απεβίωσε στην Αθήνα στις 4 Μαρτίου 1987 σε ηλικία 84 ετών και κηδεύτηκε από τον Κτητορικό Ναό Αγίου Αθανασίου Λάσης στο Αργοστόλι.

## Πηγές


Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Κεφαλληνίας
Ιβάν Ασέν Γ΄

Ο **Ιβάν-Ασέν Γ΄** (βουλγαρικά: *Иван Асен III*, 1259/1260 - 1303) από τον Οίκο των Ασέν-Μίτσο κυβέρνησε ως αυτοκράτορας (τσάρος) της Βουλγαρίας από το 1279 έως το 1280.
 
## Βιογραφία

Ήταν γιος του Μίτσο Ασέν της Βουλγαρίας και της Μαρίας Ασεσίνας, κόρης του Ιβάν Ασέν Β΄ της Βουλγαρίας και της Ειρήνης Αγγελίνας. Η Ειρήνη Κομνηνή Δούκαινα ήταν κόρη του Θεοδώρου Κομνηνού Δούκα Αγγέλου, δεσπότη της Ηπείρου. Φοβούμενος τη γρήγορη επιτυχία του Ιβάιλο της Βουλγαρίας, ο Μιχαήλ Η΄ Παλαιολόγος κάλεσε τον Ιβάν, γιο του Μίτσο πρώην βασιλιά της Βουλγαρίας στην Αυλή του, του απένειμε τον τίτλο του δεσπότη και τον νύμφευσε με την μεγαλύτερη κόρη του Ειρήνη το 1277/78. Ο Μιχαήλ Η΄ έστειλε αρκετά Ρωμαϊκά στρατεύματα για να βοηθήσουν το Ιβάν να καταλάβει το θρόνο. Ο Ιβάιλο νίκησε μερικά από αυτά, αλλά αποκλείστηκε στα Σίλιστρα (Drastar) από τους Μογγόλους, συμμάχους του Μιχαήλ Η΄. Τότε οι Ρωμαϊκές δυνάμεις πολιορκούσαν την πρωτεύουσα Τάρνοβο και η τοπικοί άρχοντες, ακούγοντας τη φήμη ότι ο Ιβάιλο σκοτώθηκε στη μάχη, παρέδωσαν την πόλη. Έτσι το 1279 ο Ιβάν Γ΄ έγινε δεκτός ως "τσάρος" των Βουλγάρων και για να εδραιώσει τη θέση του πάντρεψε την αδελφή του Μαρία με τον Βουλγαρο-Κουμάνο ευγενή Γεώργιο Τέρτερ. Ωστόσο δεν κατάφερε να κυριαρχήσει σε όλη τη Βουλγαρία: ο Ιβάιλο εμφανίστηκε εμπρός από τα τείχη του Τάρνοβο και νίκησε δύο Ρωμαϊκά στρατεύματα, που είχαν έλθει να ανακουφίσουν την πόλη.

Ο Ιβάν Γ΄ και η Ειρήνη Παλαιολογίνα, απελπισμένοι ότι θα επιτύχουν, πήραν θησαυρούς από το θησαυροφυλάκιο και διέφυγαν κρυφά στη Μεσημβρία (Nesebăr) και από εκεί στην Κωνσταντινούπολη. Όμως ο Μιχαήλ Η΄, οργισμένος από τη δειλία τους, αρνιόταν για ημέρες να τους δεχθεί. Το 1280/81 ο Ιβάν Γ΄ ταξίδευσε στη Χρυσή Ορδή, όπου ανταγωνίστηκε τον Ιβάιλο στην υποστήριξη των Μογγόλων. Αν και ο αρχηγός τους Νογκάι Χαν σκότωσε τον Ιβάιλο, δεν μπόρεσε να αποκαταστήσει τον Ιβάν Γ΄ στη Βουλγαρία. Ο Ιβάν Γ΄ επέστρεψε στην οικογενειακή κτήση στην Τρωάδα, όπου απεβίωσε εξόριστος το 1303.

## Οικογένεια
Το 1277/78 νυμφεύτηκε την Ειρήνη Παλαιολογίνα, κόρη του Μιχαήλ Η΄ Αυτοκράτορα των Ρωμαίων και είχε τέκνα:
* Μιχαήλ, τιτουλάριος "τσάρος" της Βουλγαρίας.
* Ανδρόνικος Ασάν, απεβ. 1322(;), πρωτοστράτωρ Μωρέως, νυμφεύτηκε μία γυναίκα από τον Οίκο των Ταρχανειωτών και είχε κόρη την
** Ειρήνη Ασανίνα, που παντρεύτηκε τον Ιωάννη ΣΤ΄ Καντακουζηνό.
* Ισαάκιος.
* Μανουήλ.
* Κωνσταντίνος.
* Θεοδώρα, παντρεύτηκε πρώτα τον Φερνάν Χιμένεθ ντ' Αούνεθ και έπειτα τον Μανουήλ Τάγαρη μέγα στρατοπεδάρχη.
* Μαρία, παντρεύτηκε τον Ροζέ ντε Φλορ διοικητή της Καταλανικής Εταιρείας.

## Παραπομπές



## Αναφορές
* John V.A. Fine, Jr., The Late Medieval Balkans, Ann Arbor, 1987.

Κατηγορία:Τσάροι της Βουλγαρίας
Κατηγορία:Δεσπότες (τίτλος ευγενείας)
Ματθίλδη Α΄ της Βουλώνης

Η **Ματθίλδη της Βουλώνης** ή **Μοντ της Βουλώνης**, (Βουλώνη, 1105 – 3 Μαΐου 1152) από τον Οίκο της Φλάνδρας ήταν Κόμισσα της Βουλώνης και βασίλισσα της Αγγλίας ως σύζυγος του Στέφανου της Αγγλίας. Η Ματθίλδη ήταν κόρη του Ευστάθιου Γ΄ της Βουλώνης και της Μαρίας της Βουλώνης, κόρης του Μάλκολμ Γ΄ της Σκωτίας και της Μαργαρίτας της Σκωτίας. Δεν πρέπει να συγχέεται με την Αυτοκράτειρα Ματθίλδη την πρώτη ξαδέλφη της, την οποία η ίδια και ο σύζυγός της πολέμησαν για τον αγγλικό θρόνο στον εμφύλιο πόλεμο γνωστό ως *"Αναρχία"*. Την περίοδο αυτή η Ματθίλδη έπαιξε έναν ασυνήθιστα ενεργό ρόλο για γυναίκα της εποχής της, όταν η Αυτοκράτειρα αιχμαλώτισε τον σύζυγό της, την ανάγκασε να τον ελευθερώσει. Με τη συμφωνία που έληξε τον Εμφύλιο τα παιδιά της δεν μπορούσαν να κληρονομήσουν τον θρόνο.

## Γάμος
Η Ματθίλδη παντρεύτηκε τον Στέφανο, κόμη του Μορτέν (1125), που είχε μεγάλη τιμή στην Αγγλία, μετά τον θάνατο του πατέρα της η ίδια και ο σύζυγός της έγιναν κόμητες της Βουλώνης. Έκαναν δύο παιδιά την εποχή του Ερρίκου Α΄ της Αγγλίας ο οποίος τους είχε δώσει κατοικία στο Λονδίνο έναν γιο και μία κόρη.  Ο γιος ονομάστηκε Βαλδουίνος προς τιμή του θείου της Ματθίλδης Βαλδουίνου Α΄ της Ιερουσαλήμ, η κόρη ονομάστηκε Ματθίλδη. Ο Βαλδουίνος πέθανε παιδί, η μικρή Ματθίλδη αν και πέθανε επίσης πρόωρα πρόλαβε να παντρευτεί τον Βάλεραν του Μελάν, κόμη του Γούστερ.

## Βασίλισσα της Αγγλίας
Με τον θάνατο του Ερρίκου Α΄ (1135) ο Στέφανος έσπευσε στην Αγγλία με το πλεονέκτημα του θαλάσσιου ελέγχου της Βουλώνης και στέφθηκε βασιλιάς χτυπώντας την αντίπαλό του Αυτοκράτειρα Ματθίλδη. Η Ματθίλδη της Βουλώνης στέφθηκε βασίλισσα την ημέρα του Πάσχα (22 Μαρτίου 1136).
Στον εμφύλιο πόλεμο που ακολούθησε, γνωστό ως Αναρχία, η Ματθίλδη αποδείχθηκε η ισχυρότερη οπαδός του συζύγου της. Όταν η Αγγλία δέχθηκε εισβολή (1138) κάλεσε στρατεύματα από τη Βουλώνη και τη σύμμαχό της Φλάνδρα και πολιόρκησε το κάστρο του Ντόβερ με επιτυχία, στη συνέχεια πήγε βόρεια στο Ντάραμ όπου έκανε συνθήκη με τον Δαυίδ Α΄ της Σκωτίας (1139).

Ο Στέφανος αιχμαλωτίστηκε στη *μάχη του Λίνκολν* (1141), ενώ η Αυτοκράτειρα Ματθίλδη προετοιμαζόταν στο Λονδίνο για την στέψη της η Ματθίλδη της Βουλώνης και ο αδελφός του Στέφανου Ερρίκος του Μπλουά την έδιωξαν από την πόλη. Η αυτοκράτειρα Ματθίλδη συνέχισε να πολιορκεί τον Ερρίκο στο Γούστερ και η Ματθίλδη της Βουλώνης διέταξε το στρατό της να επιτεθεί στους πολιορκητές, ανάμεσα στους συλληφθέντες ήταν ο ετεροθαλής αδελφός της αυτοκράτειρας Ροβέρτος του Γκλόστερ. Οι δύο ξαδέρφες συμφώνησαν να ανταλλάξουν φυλακισμένους και ο Στέφανος κυβέρνησε πάλι ως βασιλιάς.

Η Ματθίλδη πέθανε από πυρετό στο Έσσεξ και τάφηκε στο *αβαείο του Φάβεσαμ* που ίδρυσε με τον σύζυγό της..

## Παιδιά
Με τον σύζυγο της Στέφανο της Αγγλίας απέκτησε:
* Ευστάθιος Δ΄ της Βουλώνης
* Μαρία Α΄ της Βουλώνης
* Γουλιέλμος Α΄ του Μπλουά

## Πρόγονοι

## Παραπομπές


## Βιβλιογραφία
*
*Marjorie Chibnall, ‘Matilda (c.1103–1152)’, Oxford Dictionary of National Biography, Oxford University Press, 2004 http://www.oxforddnb.com/view/article/18337.
* 
* 
* 

## Εξωτερικοί σύνδεσμοι
* 

Κατηγορία:Βασίλισσες της Αγγλίας
Κατηγορία:Δούκισσες της Νορμανδίας
Ομοσπονδία Χόκεϊ Αγγλίας

Η **Ομοσπονδία Χόκεϊ Ινδίας** (αγγλικά: *England Hockey*) είναι το επίσημο όργανο διοίκησης του χόκεϊ επί χόρτου στην Αγγλία. Είναι ενταγμένη στην Ευρωπαϊκή Ομοσπονδία Χόκεϊ και τη Διεθνή Ομοσπονδία Χόκεϊ. Διοργανώνει εθνικά πρωταθλήματα ανδρών και γυναικών. Συντονίζει επίσης τις δραστηριότητες των εθνικών ομάδων ανδρών, γυναικών και νέων της χώρας.

## Ιστορία
Η Ομοσπονδία Χόκεϊ Αγγλίας (England Hockey) ιδρύθηκε την 1η Ιανουαρίου του 2003 για να αντικαταστήσει την Αγγλική Ομοσπονδία Χόκεϊ (EHA), η οποία αναγκάστηκε να αναστείλει τη λειτουργία της το 2002 λόγω σημαντικών οικονομικών προβλημάτων. Η EHA με τη σειρά της ιδρύθηκε το 1996 για να συνδυάσει τη λειτουργία των ξεχωριστών οργάνων διοίκησης για ανδρικό, γυναικείο και μικτό χόκεϊ. Μετά τη διάλυση της EHA, το χόκεϊ της Αγγλίας σε διεθνές επίπεδο διαχειριζόταν για μια χρονική περίοδο μέσω μιας ξεχωριστής εταιρείας που ονομαζόταν World Class Hockey Limited, η οποία χρηματοδοτήθηκε εξ ολοκλήρου από την Sport England. Οι λειτουργίες αυτές συγχωνεύθηκαν ξανά στην England Hockey την 1η Ιουλίου του 2005. Η δεύτερη βαθμίδα διοίκησης χόκεϊ στην Αγγλία αποτελείται από πέντε περιφερειακές ενώσεις: Ιστ, Μίντλαντς, Νορθ, Σάουθ και Γουέστ, όπως και κομητειακές ενώσεις.

Ενώ το χόκεϊ του Ηνωμένου Βασιλείου διοργανώνεται από ξεχωριστούς φορείς για κάθε συστατική χώρα, το Ηνωμένο Βασίλειο καλείται να εισέλθει με μια συνδυασμένη ομάδα στους Ολυμπιακούς Αγώνες. Αυτό δημιούργησε εντάσεις μεταξύ των διοικητικών οργάνων και των υπευθύνων για τις ομάδες της Μεγάλης Βρετανίας. Ωστόσο, η ομάδα των γυναικών έχει αποδώσει καλά, κερδίζοντας ένα χάλκινο μετάλλιο στους Ολυμπιακούς αγώνες του Λονδίνου το 2012 και ένα χάλκινο μετάλλιο στο Παγκόσμιο Πρωτάθλημα Χόκεϊ της Αργεντινής.

## Παραπομπές


## Εξωτερικοί σύνδεσμοι
*

Κατηγορία:Αθλητισμός στην Αγγλία
Συναγωγή Ετς Χαγίμ (Αθήνα)

Η **Συναγωγή Ετς Χαγίμ** ή **Ετς Χαΐμ** (εβραϊκά:בית הכנסת עץ חיים) είναι η μία από τις δύο συναγωγές που εξυπηρετούν τις θρησκευτικές ανάγκες της Εβραϊκής Κοινότητας της Αθήνας. Το όνομά της σημαίνει "Δέντρο της Ζωής" και αποτελεί συνηθισμένη ονομασία των ρωμανιώτικων συναγωγών του Ελλαδικού χώρου.

## Ιστορικά στοιχεία
Η πρώτη Εβραϊκή Κοινότητα της Αθήνας στη νεώτερη εποχή συγκροτήθηκε επίσημα το 1889 και πριν την ανέγερση της πρώτης συναγωγής, λειτουργούσαν άτυποι ευκτήριοι οίκοι, όπως στην οικία της οικογένειας Γιουσουρούμ στη συμβολή ων οδών Ερμού και Καραϊσκάκη, ενώ ένας άλλος μαρτυρείται ότι λειτουργούσε στην οδό Ήβης.

Η συναγωγή Ετς Χαΐμ βρίσκεται στην περιοχή Θησείο της Αθήνας, στην οδό Μελιδώνη 8, απέναντι από τη μεγαλύτερη και νεότερή της σεφαραδίτικη συναγωγή Μπεθ Σαλώμ. Χτίστηκε το 1904 από Έλληνες ρωμανιώτες Εβραίους που προέρχονταν από τα Ιωάννινα και για αυτό αποκαλείται και "ρωμανιώτικη"  ή "γιαννιώτικη" συναγωγή από τα πιο ηλικιωμένα μέλη της κοινότητας.

Η συναγωγή υπέστη σοβαρές ζημιές από τον σεισμό του 1999, κυρίως στη στέγη ανακαινίστηκε ριζικά το 2006 και τα επίσημα εγκαίνιά της πραγματοποιήθηκαν στις 30 Ιουνίου 2007 από την Εβραϊκή Κοινότητα της Αθήνας. Ωστόσο, λόγω της ανακαίνισης έγιναν αρχιτεκτονικές παρεμβάσεις στο εσωτερικό της και αυτό δημιούργησε ενστάσεις.

Η συναγωγή Ετς Χαΐμ λειτουργεί μόνο κατά τις μεγάλες θρησκευτικές γιορτές της Εβραϊκής Κοινότητας, ενώ σε τακτική βάση για όλες τις θρησκευτικές τελετές λειτουργεί η απέναντι συναγωγή Μπεθ Σαλώμ.

## Περιγραφή
Η συναγωγή βρίσκεται στον πρώτο όροφο ενός κτιρίου και έχει εμβαδόν 300 τετραγωνικά μέτρα και χωρητικότητα 400 ατόμων. Το ισόγειο του κτιρίου προοριζόταν αρχικά για σχολείο της κοινότητας, αλλά τώρα λειτουργούν υπηρεσίες και γραφεία της Εβραϊκής Κοινότητας. Το κτίριο διαθέτει επίσης εσωτερική αυλή με κρήνη από την οποία πρέπει να διέλθει κανείς για να ανεβεί στον πρώτο όροφο όπου λειτουργεί η Συναγωγή.


Αρχείο:Etz Hayyim Synagogue (Athens) 02.jpg|Η κρήνη στην εσωτερική αυλή
Αρχείο:Etz Hayyim Synagogue (Athens) 03.jpg|Η είσοδος στον πρώτο όροφο
Αρχείο:Etz Hayyim Synagogue (Athens) 01.jpg|Το εσωτερικό της συναγωγής


## Δείτε επίσης
*Συναγωγή Μπεθ Σαλώμ(Αθήνα)
*Εβραϊκό Μουσείο της Ελλάδος
*Συναγωγή Αρχαίας Αγοράς (Αθήνα)

## Παραπομπές



## Βιβλιογραφικές πηγές
* Nicholas Stavroulakis και Timothy DeVinney, *Jewish Sites and Synagogues of Greece,* Τalos Press, Αθήνα 1992, ISBN 9607459016

## Εξωτερικοί σύνδεσμοι
*https://web.archive.org/web/20160307025744/http://synagogues360.org/synagogues.php?ident=greece_002

Κατηγορία:Θρησκευτικά κτίρια και κατασκευές στην Αθήνα
Συναγωγή Ετς Χαγίμ (Αθήνα)
Εθνική Αγγλίας (χόκεϊ επί χόρτου ανδρών)

Η **εθνική ομάδα χόκεϊ επί χόρτου της Αγγλίας** εκπροσωπεί την Αγγλία στις διεθνείς διοργανώσεις χόκεϊ επί χόρτου. Τελεί υπό τη διοίκηση της Ομοσπονδίας Χόκεϊ Αγγλίας.

## Ιστορία
Η πρώτη εμφάνιση της Αγγλίας στους Ολυμπιακούς Αγώνες ήταν στο Λονδίνο το 1908, όταν κατέκτησε το χρυσό μετάλλιο. Από τότε οι Άγγλοι παίκτες συναγωνίστηκαν στους Ολυμπιακούς Αγώνες στο πλαίσιο της συνδυασμένης εθνικής ομάδας χόκεϊ επί πάγου της Μεγάλης Βρετανίας.

Ήταν φιναλίστ στο Παγκόσμιο Κύπελλο του 1986, όπου ηττήθηκε από την Αυστραλία στον τελικό, ο οποίος διεξήχθη επίσης στο Λονδίνο. Κατέκτησε το χάλκινο μετάλλιο στο εναρκτήριο τουρνουά χόκεϊ των Αγώνων της Κοινοπολιτείας το 1998 στην Κουάλα Λουμπούρ, καθώς και το 2014 στη Γλασκώβη.

## Παραπομπές


## Εξωτερικοί σύνδεσμοι
*

Κατηγορία:Αθλητισμός στην Αγγλία
Ισπανικό Κομμουνιστικό Κόμμα

Το **Ισπανικό Κομμουνιστικό Κόμμα** (Ισπανικά *Partido Comunista Español*) ήταν το πρώτο κομμουνιστικό κόμμα στην Ισπανία, το οποίο συγκροτήθηκε από την Federación de Juventudes Socialistas (Ομοσπονδία Σοσιαλιστικής Νεολαίας, πτέρυγα νεολαίας του Ισπανικού Σοσιαλιστικού Εργατικού Κόμματος). Οι ιδρυτές του κόμματος, που ανήκαν στην αριστερή πτέρυγα του FJS, ήταν οι Ramón Merino Gracia, Manuel Ugarte, Pedro Illescasm Luis Portela, Tiburicio Pico και Rito Estaban. Το ΙΚΚ ιδρύθηκε στις 15 Απριλίου 1920. Το όργανο του ονομάστηκε *El Comunista* (Κομμουνιστής).

Σύντομα μετά την σύστασή του, στις 14 Νοεμβρίου 1921, το κόμμα συγχωνεύθηκε με το Partido Comunista Obrero Español (Ισπανικό Κομμουνιστικό Εργατικό Κόμμα) και σχημάτισε το Κομμουνιστικό Κόμμα Ισπανίας.

## Σημειώσεις παραπομπές


Κατηγορία:Κομμουνισμός στην Ισπανία
Κατηγορία:Ισπανικά πολιτικά κόμματα
Κοσμολογική αρχή

Η **κοσμολογική αρχή** είναι έννοια της σύγχρονης φυσικής κοσμολογίας η οποία σχετίζεται με την κατανομή της ύλης στον χώρο του σύμπαντος, και υποστηρίζει πως η ύλη είναι κατανεμημένη με ομοιογενή  και ισότροπη διασπορά  (με τις ίδιες ιδιότητες και τον ίδιο τρόπο) στο υπόλοιπο παρατηρήσιμο σύμπαν όταν αυτό εξετάζεται στο ευρύτερο σύνολο του. Αυτό συμβαίνει καθώς εκτιμάται πως οι φυσικοί νόμοι ισχύουν για όλες τις περιοχές του σύμπαντος, και έτσι δεν φαίνεται να παρουσιάζονται αποκλίσεις ως προς την δομή του σε μεγάλη κλίμακα.

## Περιγραφή
Η πρώτη φορά που αναφέρθηκε η κοσμολογική αρχή, ήταν στην *[[Philosophiæ Naturalis Principia Mathematica|Φυσική Φιλοσοφία]]* (1687) του Ισαάκ Νεύτωνα.  Ο κύριος κορμός της έννοιας στηρίζεται στην αρχή πως όταν το σύμπαν εξετάζεται σε αρκετά μεγάλη κλίμακα τότε τα χαρακτηριστικά του είναι τα ίδια για όλους τους παρατηρητές και ισχύουν οι ίδιες φυσικές ιδιότητες. Ως παρατηρητής περιγράφεται ο παρατηρητής σε οποιαδήποτε περιοχή του σύμπαντος, όχι μόνο στην Γη, και τα ίδια παρατηρήσιμα στοιχεία είναι διαθέσιμα σε διαφορετικούς παρατηρητές διαφορετικών περιοχών (ομοιογενή) ενώ το ίδιο ισχύει προς όποια κατεύθυνση και αν εξεταστεί το σύμπαν (ισοτροπία).

Ως επέκταση της θεωρίας, υπάρχει και η *τέλεια* κοσμολική αρχή, η οποία επεκτείνει την ομοιογένεια και ισοτροπία όχι μόνο στον χώρο αλλά και στον χρόνο, υποστηρίζοντας πως το σύμπαν σε μεγάλη κλίμακα εμφανίζεται να είναι το ίδιο παντού, όπως πάντα ήταν και όπως πάντα θα είναι. Η εκδοχή αυτή σχετίζεται με αυτές της κοσμολογίας της συνεχούς δημιουργίας και της θεωρίας Λίντε.

Η κοσμολογική αρχή σχετίζεται και με την γενική θεωρία της σχετικότητας του Άλμπερτ Αϊνστάιν, καθώς παραλλαγές των εξισώσεων έχουν χρησιμοποιηθεί για την περιγραφή ενός τέτοιου σύμπαντος, όπως το 1923 από τον Αλεξάντερ Φρήντμαν, ή τον Ζωρζ Λεμαίτρ το 1927. 

Ως προς την θεώρηση από την πλευρά της φιλοσοφίας της επιστήμης, ο Καρλ Πόπερ άσκησε κριτική στην θεωρία καθώς εκτίμησε πως δεν είναι δυνατό να στηρίζεται κάποιος στην *έλλειψη γνώσης* (του συνόλου του σύμπαντος) και να χρησιμοποιεί την έλλειψη αυτή ως αρχή πως *γνωρίζει* κάτι, και εν γένει βρήκε την όλη ιδέα δογματική.

## Παρατηρήσεις
Αν και στο σύμπαν παρουσιάζονται διαφορές σε μικρές κλίμακες, στατιστικά είναι ομοιογενές σε δομές που εκτείνονται πάνω από 250 εκατομμύρια έτη φωτός. Για παράδειγμα η κοσμική ακτινοβολία υποβάθρου (αποτύπωμα από την αρχή της δημιουργίας του σύμπαντος) είναι ισοτροπική, γενικά έχοντας την ίδια ένταση προς όποια κατεύθυνση και αν εξεταστεί, ωστόσο δεν λείπουν οι εκάστοτε ανωμαλίες που παρατηρούνται και αποτελούν αντικείμενο εξέτασης.

Τον Σεπτέμβριο του 2016 το διαστημικό τηλεσκόπιο Πλανκ επιβεβαίωσε τις εκτιμήσεις της θεωρίας της κοσμολογικής αρχής καθώς οι μετρήσεις του σε σχέση με την κοσμική μικροκυματική ακτινοβολία υποβάθρου έδειξαν πως το σύμπαν είναι σε μεγάλο βαθμό ισοτροπικό.

## Παραπομπές


Κατηγορία:Κοσμολογία
Κατηγορία:Φυσικοί νόμοι
Πηνελόπη Πλάκα

Η **Πηνελόπη Πλάκα** (Θεσσαλονίκη, 7 Νοεμβρίου 1991) είναι Ελληνίδα ηθοποιός.

## Πρώτα Χρόνια
Γεννήθηκε στις 7 Νοεμβρίου 1991 στη Θεσσαλονίκη όπου και μεγάλωσε. Ο πατέρας της, Αργύρης, είναι χρυσοχόος ενώ η μητέρα της, Μάρθα, δικηγόρος. Έχει έναν μικρότερο αδελφό και δύο μεγαλύτερες ετεροθαλείς αδελφές. Η καταγωγή της είναι από Άδενδρο Θεσσαλονίκης και Κοζάνη. 

Φοίτησε στο εκκλησιαστικό σχολείο «Απόστολος Παύλος» και έπειτα πέρασε στο Παιδαγωγικό Τμήμα Νηπιαγωγών του Πανεπιστημίου Ιωαννίνων, από το οποίο δεν έχει αποφοιτήσει λόγω της ενασχόλησης της με την υποκριτική. Το 2010 εγκαταστάθηκε στην Αθήνα και σπούδασε στη δραματική σχολή της Μαίρης Βογιατζή-Τράγκα.

## Καριέρα

### Τηλεόραση
Έκανε το τηλεοπτικό της ντεμπούτο στις αρχές του 2012, με πρωταγωνιστικό ρόλο στη σειρά του ΑΝΤ1, «Είναι Στιγμές» (σε σκηνοθεσία Γιάννη Βασιλειάδη και Στράτου Μαρκίδη). Για το συγκεκριμένο ρόλο πέρασε από οντισιόν το καλοκαίρι του 2011 και επιλέχθηκε ανάμεσα σε 1.800 υποψήφιες.  Τη σεζόν 2013-2014 είχε βασικό ρόλο στη σειρά του MEGA, «Με τα παντελόνια κάτω» (σε σκηνοθεσία Βασίλη Θωμόπουλου) όπου συνεργάστηκε με ηθοποιούς όπως Κώστας Βουτσάς, Ιεροκλής Μιχαηλίδης και Αριέττα Μουτούση μεταξύ άλλων.

Από τον Οκτώβριο 2014 μέχρι το καλοκαίρι του 2017 συμμετείχε στη σειρά του ΑΝΤ1, «Οι Συμμαθητές»  (σε σκηνοθεσία Βασίλη Θωμόπουλου), ενσαρκώνοντας τη κόρη του Παύλου Χαϊκάλη και της Χριστίνας Τσάφου. Από το 2018 μέχρι το 2020 πρωταγωνίστησε στη σειρά του ΑΝΤ1, «Πέτα τη φριτέζα» (σε σκηνοθεσία Ανδρέα Μορφονιού) δίπλα στους Γιάννη Μπέζο και Φάνη Μουρατίδη. Από το 2020 μέχρι το 2023 πρωταγωνίστησε στη σειρά της ΕΡΤ1, «Χαιρέτα μου τον Πλάτανο».   

Τη σεζόν 2025 σειρά«Το Δίχτυ» στο ΕΤΡ1 .   

Το 2025 παρουσίασε μαζί με τον Γιάννη Φραγκίσκο την ταξιδιωτική εκπομπή «Χωρίς Πυξίδα» στην ΕΡΤ, συμμετείχε σε επεισόδιο της σειράς «IQ 160» στο STAR και πρωταγωνίστησε στην σειρά «Μια Νύχτα Μόνο» στο MEGA στο ρόλο της Όλγας Ευθυμίου.

### Θέατρο
Η πρώτη της θεατρική δουλειά ήταν η παράσταση «Είδα τον Χάρη με τα μάτια μου» (σε σκηνοθεσία Χάρη Ρώμα) που ανέβηκε την σεζόν 2012-2013 στο Θέατρο Αμιράλ. Ακολούθησαν οι παραστάσεις «Δεν πετάω, Δεν πετάω» (καλοκαίρι 2014, Θέατρο Αθηνά), «Δεν θα με τρελάνεις εσύ... εμένα!» (2014-2015, Θέατρο Αθηνά), «Άντρες έτοιμοι για όλα» (2015-2016, Θέατρο Λαμπέτη), «Όταν σβήνουν τα φώτα» (2017-2018, Θέατρο Πειραιώς 131), «Άγρια Δύση» (καλοκαίρι 2018, περιοδεία) και «Οικογένεια Τσεκμέ» (2025-, Θέατρο Πόλη). 

### Κινηματογράφος

Στον κινηματογράφο, έκανε το ντεμπούτο της το 2012, με την ταινία του Νίκου Κούνδουρου, «Το πλοίο» ενώ το 2015, πρωταγωνίστησε στο remake της ταινίας «Ο Κλέαρχος, η Μαρίνα και ο κοντός».

## Προσωπική ζωή
Υπήρξε σε σχέση με τους ηθοποιούς Παναγιώτη Μπουγιούρη (2012-2013) και Κώστα Αποστολάκη (2014-2016).

## Παραπομπές


## Εξωτερικοί σύνδεσμοι
* Σελίδα στο Instagram

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Μολίνα ντε Αραγόν

Η **Μολίνα ντε Αραγόν** (ισπανικά: *Molina de Aragón*) είναι δήμος στην επαρχία της Γουαδαλαχάρα της Καστίλλης-Λα Μάντσα, στην Ισπανία. Σύμφωνα με την απογραφή του 2009 (INE), ο δήμος είχε πληθυσμό 3.671 κατοίκους. Διατηρεί το ρεκόρ (-28&nbsp;°C) για τη χαμηλότερη θερμοκρασία που μετρήθηκε από μετεωρολογικό σταθμό στην Ισπανία.

Ήταν η έδρα της Ταϊφά της Μολίνα, μαυριτανικού ανεξάρτητου κράτους, πριν επανακτηθεί από τους χριστιανούς του Αλφόνσο Α΄ της Αραγωνίας το 1129. Στις 21 Απριλίου 1154 ο Μανρίκε Περέζ ντε Λάρα (Manrique Pérez de Lara) εξέδωσε τοπικούς νόμους (fuero) στην πόλη Μολίνα, ορίζοντάς την ως ημιανεξάρτητο φέουδο.

## Κύρια αξιοθέατα

*Μεσαιωνικό αλκαζάρ (10ος-11ος αιώνας), το μεγαλύτερο στην επαρχία
*Ρωμαϊκή γέφυρα (Puente Viejo)
*Μονή Αγίου Φραγκίσκου
*Giraldo (πύργος καμπαναριού του Αγίου Φραγκίσκου)
*Εκκλησία της Σάντα Κλάρα
*Εκκλησία της Santa María de San Gil
*Γεωπάρκο Molina-Alto Tajo.

## Κλίμα

Η Μολίνα ντε Αραγόν διαθέτει ωκεάνιο κλίμα με μεικτές επιρροές. Εξαιτίας των ακανόνιστων προτύπων κατακρημνίσεων, η τοποθεσία δεν εμπίπτει στις καθαρές μεσογειακές ζώνες στα νοτιοδυτικά, με σημαντικές βροχοπτώσεις το καλοκαίρι και πολύ χαμηλές τον χειμώνα.

## Παραπομπές


Κατηγορία:Δήμοι της Γουαδαλαχάρας
Κατηγορία:Πόλεις της Ισπανίας
Γενικές εκλογές στις Μπαχάμες (2017)

**Γενικές εκλογές** διεξήχθησαν στις Μπαχάμες στις 10 Μαΐου 2017. Τα εκλεγμένα μέλη της Συνέλευσης εξέλεξαν στη συνέχεια τον Πρωθυπουργό.

Το αποτέλεσμα ήταν μια νίκη για το αντιπολιτευόμενο Ελεύθερο Εθνικό Κίνημα με ηγέτη τον Χιούμπερτ Μίνις, η οποία κατήγαγε αποφασιστική νίκη επί του Προοδευτικού Κόμματος των Φιλελευθέρων υπό την ηγεσία του πρωθυπουργού Πέρι Κρίστι.

## Πλαίσιο
Το Ελεύθερο Εθνικό Κίνημα (FNM) κέρδισε το Προοδευτικό Κόμμα των Φιλελευθέρων (PLP) στις γενικές εκλογές του 2007 εν μέσω σκανδάλου για την κατοίκηση του μοντέλου και ριάλιτι σταρ Άννας Νικόλ Σμιθ και ισχυρισμών ότι ο υπουργός Μετανάστευσης του PLP είχε κινήσει γρήγορα την εφαρμογή στην αίτησή της να ζήσει στα νησιά.

Η σύνθεση του σώματος της Συνέλευσης άλλαξε κατά την περίοδο 2012-2017. Ο πρώην πρωθυπουργός Χιούμπερτ Ίνγκραμ παραιτήθηκε από την ηγεσία του FNM έπειτα από την ήττα του  κόμματός του στις εκλογές του 2012 οι δημοσκοπήσεις και επίσης παραιτήθηκε από τη βουλευτική του έδρα, προκαλώντας μία επαναληπτική εκλογή στην εκλογική περιφέρεια Βόρεια Άμπακο. Αυτό είχε ως αποτέλεσμα το PLP να κερδίσει την έδρα και να αυξήσει το σύνολο των εδρών του στις 30. Στη συνέχεια, η PLP έχασε τρεις έδρες και έμεινε στις 27 έδρες, λόγω προσχωρήσεων βουλευτών του σε άλλα κόμματα.

## Εκλογικό σύστημα
Τα μέλη του σώματος της Συνέλευσης εκλέγονται σε ενιαία εκλογική περιφέρεια, χρησιμοποιώντας το πλειοψηφικό σύστημα. Στις γενικές εκλογές του 2017, διεκδικήθηκαν 39 έδρες στην Βουλή των αντιπροσώπων, μία περισσότερη έδρα σε σύγκριση με τις 38 κατά την προηγούμενη κοινοβουλευτική περίοδο, που άρχισε μετά τις εκλογές του 2012. Το κόμμα της πλειοψηφίας, στη συνέχεια, επέλεξε τον πρωθυπουργό ο οποίος διορίζεται από τον Γενικό Κυβερνήτη.

## Τα κόμματα και οι ηγέτες
* Προοδευτικό Κόμμα των Φιλελευθέρων(κέντρο-αριστερά)
** Πρωθυπουργός Πέρι Κρίστι (Centerville)
* Ελεύθερο Εθνικό Κίνημα(κέντρο-δεξιά)
** Χιούμπερτ Μίνις (Κιλάρνεϊ)
* Εθνική Δημοκρατική Συμμαχία (λαϊκιστική)
** Μπράνβιλ Μακάρτνεϊ
* Κόμμα Συντάγματος των Μπαχάμων  (θρησκευτική δεξιά)
** Σ. Άλι Μάκιντος
* Κόμμα Εθνικού Συνασπισμού των Μπαχάμων
** Γουέσλι Κάμπελ
* Λαϊκό Κίνημα (θρησκευτική δεξιά)
** Πάτρικ Πολ

## Αποτελέσματα

## Παραπομπές


2017
Μπαχαμες
Μαμωνάς

Η λέξη **Μαμωνάς** απαντάται τέσσερις φορές στην Καινή Διαθήκη στην ελληνιστική κοινή και είναι αραμαϊκής προέλευσης, πιθανότατα από τη ρίζα **«’mn»** που σημαίνει *"αυτό το οποίο κάποιος εμπιστεύεται"*. Η λέξη δεν εμφανίζεται στην Παλαιά Διαθήκη, όμως σε εβραϊκά κείμενα χρησιμοποιείται με τις έννοιες *"πόρος"*, *"κέρδος"* (κυρίως το ανέντιμο), *"αποζημίωση"*, *""λύτρα"* ή *"δωροδοκία"*, δίνοντας πάντα την αίσθηση του αναξιοπρεπούς και αποτελώντας στόχο ηθικής επίκρισης. Λέξεις παρόμοιες του μασοριτικού, εβραϊκού κειμένου της Π.Δ. (όπως στα *Ψαλμ. 37,3* και ίσως *Ησ. 33,6*), αποδίδονται στη Μετάφραση των Εβδομήκοντα ως *"πλούτος ή αργύριον"*.

Η θεολογική σημασία του όρου σχετίζεται με την πλεονεξία και την προσκόλληση στα υλικά αγαθά. Κατά την Καινή Διαθήκη Η αξία των φθαρτών αγαθών είναι μειωμένη κάτω από το πρίσμα της μέλλουσας ζωής (*Λουκ. 6,20.24*), και ο Μαμωνάς είναι άδικος, αλλά και ψεύτης και απατηλός, αφού είναι μωρία να στηρίζεται κανείς σε φθαρτά αγαθά τα οποία ο χρόνος αφανίζει και ο θάνατος αχρηστεύει (*Ματθ. 6,19-20*).

Σύμφωνα με τους Πατέρες της Εκκλησίας, η κατηγορία της πλεονεξίας απευθύνεται όχι στους *"πλουτούντας"* αλλά στους *"δουλεύοντας"*, δηλ. αυτούς που υπηρετούν τον πλούτο (Ιωάννης ο Χρυσόστομος), καθώς υπήρξαν ευσεβείς οι οποίοι *"πλούσιοι μεν ήσαν, αλλ' ου τω πλούτω εδούλευον"* προσφέροντας αυτόν σε εκείνους που είχαν ανάγκη (Ευθύμιος ο Ζιγαβηνός). Απαραίτητη προϋπόθεση, ο πλούτος αυτός να μην είναι *"εξ αρπαγής"* (Ιωάννης ο Χρυσόστομος).

## Βιβλιογραφία
*"Mamonas", *Theological Dictionary Of The New Testament* (Abridged in one Volume), edited By Gerhard Kittel and Gerhard Friedrich, W.B. Eerdmans 1985.
*"Μαμωνάς", Gerhard Friedrich, Gerhard Kittel et al., *Theological Dictionary of the New Testament*, Wm. B. Eerdmans Publishing 1976, τόμ. 4.
*"Πλεονεξία", *Λεξικό Βιβλικής Θεολογίας* (μτφρ. από τα Γαλλικά με εποπτεία Σάββα Αγουρίδη κ.ά.), Άρτος Ζωής, Αθήνα 1980, στ. 815-818.
*Τρεμπέλας Ν. Παν., *Υπόμνημα εις το Κατά Ματθαίον Ευαγγέλιον*, 4η έκδ., 'Ο Σωτήρ', Αθήνα 1989.
*Τρεμπέλας Ν. Παν., *Υπόμνημα εις το Κατά Λουκάν Ευαγγέλιον*, 3η έκδ., 'Ο Σωτήρ', Αθήνα 1983.

## Υποσημειώσεις


Κατηγορία:Καινή Διαθήκη
Χουάν Χαθίντο Μουνιόθ Ρένχελ

Ο **Χουάν Χαθίντο Μουνιόθ Ρένχελ** (), γεννημένος στη Μάλαγα το 1974, είναι ένας από τους πιο διακεκριμένους ισπανούς συγγραφείς διηγημάτων και μικρών κειμένων, με περισσότερα από πενήντα εθνικά και διεθνή βραβεία στο ενεργητικό του. Έχει ήδη αναγνωριστεί από τον διεθνή Τύπο και την κριτική ως ένας από τους αξιότερους συνεχιστές της συγγραφικής παράδοσης του Καλβίνο και του Μπόρχες, ενώ μερικά από τα διηγήματά του έχουν συμπεριληφθεί στις σημαντικότερες ανθολογίες της Ισπανίας. Μεγάλο μέρος του έργου του έχει μεταφραστεί στα Αγγλικά, στα Γαλλικά, στα Ιταλικά, στα Ρωσικά και στα Τουρκικά, και έχει εκδοθεί σε δώδεκα χώρες. "Η μυστική εταιρεία του ονείρου" είναι το πρώτο του βιβλίο στα ελληνικά.

## Βιβλία

(στα ισπανικά αυτά που δεν έχουν μεταφραστεί)

### Μυθιστορήματα
* *El asesino hipocondríaco* (2012).
* *El sueño del otro* (2013).
**El gran imaginador* (2016).

### Διηγήματα
* *Η μυστική εταιρεία του ονείρου* (2017, Εκδόσεις OPERA).
* *De mecánica y alquimia* (2009).
* Το βιβλίο των μικρών θαυμάτων (2019, Εκδόσεις OPERA).

## Βραβεία

* Βραβείο Χούλιο Κορτάσαρ, 2007 (Κούβα)
* Βραβείο Ignotus, 2010 (Ισπανία)
* Φιναλίστ για το Βραβείο Festival du premier roman de Chambéry-Savoie, 2012  (Γαλλία)

## Εξωτερικοί σύνδεσμοι

* Χουάν Χαθίντο Μουνιόθ Ρένχελ

## Παραπομπές


Κατηγορία:Ισπανοί μυθιστοριογράφοι
Κατηγορία:Ισπανοί διηγηματογράφοι
Νικολάι Ζελίνσκι

Ο **Νικολάι Ντμίτριεβιτς Ζελίνσκι** (ρωσ. Никола́й Дми́триевич Зели́нский, 6 Φεβρουαρίου ν.η. 1861 – 31 Ιουλίου 1953) ήταν Ρώσος και Σοβιετικός χημικός και ακαδημαϊκός.

Ο Ζελίνσκι υπήρξε ένας από τους θεμελιωτές της θεωρίας της οργανικής καταλύσεως. Επίσης, ήταν ο εφευρέτης της πρώτης αποτελεσματικής αντιασφυξιογόνου μάσκας παγκοσμίως με φιλτράρισμα ενεργοποιημένου άνθρακα παγκοσμίως (1915).

## Βιογραφικά δεδομένα
Ο Νικολάι Ζελίνσκι γεννήθηκε στην Τιράσπολη της τότε Ρωσικής Αυτοκρατορίας. Σπούδασε στο Πανεπιστήμιο της Οδησσού, καθώς και στη Γερμανία, στα Πανεπιστήμια της Λειψίας και του Γκέτινγκεν (στο τελευταίο είχε δάσκαλο τον Βίκτορ Μέγιερ). Πήρε το μεταπτυχιακό του δίπλωμα και το διδακτορικό του από το Πανεπιστήμιο του Νοβοροσίσκ, το 1888 και το 1891 αντιστοίχως. Στη συνέχεια, το 1893, διορίσθηκε καθηγητής στο Πανεπιστήμιο της Μόσχας, όπου και εργάσθηκε μέχρι τη συνταξιοδότησή του, με την εξαίρεση των ετών από το 1911 μέχρι το 1917. Το κύριο ερευνητικό πεδίο του ήταν η χημεία των κυκλικών υδρογονανθράκων.

Ο Ζελίνσκι διετέλεσε πρόεδρος της Εταιρείας Φυσιοδιφών Μόσχας. Απεβίωσε στη Μόσχα σε ηλικία 92 ετών. Είχε τιμηθεί με το τίτλο-παράσημο του Ήρωα της Σοσιαλιστικής Εργασίας και με το Βραβείο Στάλιν (το 1942), ενώ η σορός του αναπαύεται στο Κοιμητήριο Νοβοντέβιτσι διακεκριμένων προσωπικοτήτων, στη Μόσχα.

## Ονομάσθηκαν προς τιμή του
[thumb|Ο Ακαδημαϊκός Ζελίνσκι σε σοβιετικό [γραμματόσημο του 1961, σε ανάμνηση των 100 ετών από τη γέννησή του]]
* Ο κρατήρας Ζελίνσκι (Zelinskiy) στην αόρατη από τη Γη πλευρά της Σελήνης.
* Το Ινστιτούτο Ζελίνσκι Οργανικής Χημείας της Ρωσικής Ακαδημίας Επιστημών.
* Η αντίδραση αλογόνωσης Hell-Volhard-Zelinsky

## Παραπομπές


## Βιβλιογραφία
* 
* 

Κατηγορία:Ρώσοι χημικοί
Κατηγορία:Σοβιετικοί χημικοί
Κατηγορία:Ρώσοι εφευρέτες
Ενωμένη Αριστερά της Αραγονίας

Η **Ενωμένη Αριστερά της Αραγονίας** ή Κανταμβρίας (Ισπανικά: Izquierda Unida de Aragón, Καταλανικά: Esquerra Unida d'Aragó, Αραγονικά: Cucha Chunida d'Aragón IUA) είναι η αραγονική ομοσπονδία του ισπανικού αριστερού πολιτικού και κοινωνικού κινήματος Ενωμένη Αριστερά. Ο Αντόλφο Βαρρένα Σάλκες (Adolfo Barrena Salces) είναι ο σημερινός Γενικός Συντονιστής. Το κυριότερο μέλος του συνασπισμού είναι το Κομμουνιστικό Κόμμα της Αραγονίας (PCA, Αραγονική Ομοσπονδία του PCE). Το κίνημα αριθμεί περί τα 1.500 μέλη.

## Ιστορία
Στις ισπανικές εκλογές του 2011 η IUA προέβη σε συνασπισμό με την Αραγονική Ένωση, που ονομάζεται και Αριστερά της Αραγονίας, η οποία κέρδισε 1 έδρα στο Κονγκρέσο των αντιπροσώπων, κυλιόμενη μεταξύ των δύο κομμάτων.

Στις Αραγονικές εκλογές του 2015 η IUA κέρδισε 1 θέση στο Αραγονικό Κοινοβούλιο.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Πολιτικά κόμματα της Αραγωνίας
1,3-βενζοδιοξόλιο

Το (**2Η-)1,3-βενζοδιοξόλιο**  (αγγλικά *1,3-Benzodioxole*) είναι ετεροαρωματική (δηλαδή ετεροκυκλική και αρωματική) οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο **[[C7H6O2|C<sub>7</sub>H<sub>6</sub>O<sub>2</sub>]]**, Δομικά, αποτελείται δύο συμπυκνωμένους δακτυλίους, ένα βενζολικό και έναν 1,3-διοξολικό. Περιέχει μια μεθυλενοδιοξυ (-OCH2O-) δισθενή λειτουργική ομάδα. Το χημικά καθαρό 1,3-βενζοδιοξόλιο, στις κανονικές συνθήκες περιβάλλοντος, δηλαδή σε θερμοκρασία 25&nbsp;°C και υπό πίεση 1 atm, είναι άχρωμο υγρό. Αν και το ίδιο το «μητρικό» 1,3-βενζοδιοξαζόλιο δεν είναι ιδιαίτερα σημαντικό, πολλές «θυγατρικές» του ενώσεις, που επίσης περιέχουν τη μεθυλενοδιοξυβενζοομάδα είναι βιοδραστικές, και γι' αυτό περιέχονται σε φυτοφάρμακα και σε φαρμακευτικά προϊόντα.

## Παραγωγή
Το 1,3-διοξοδιοξόλιο μπορεί να συνθεθεί από την κατεχόλη, με επίδραση σε αυτήν με κάποιο διαλομεθάνιο (CH2X2).

## Δείτε επίσης
* 1,4-βενζοδιοξίνιο
* Μεθυλενοδιοξυομάδα
* Σαφρόλιο
* Πιπερονάλη

## Πηγές

* Παπαγεωργίου Β.Π., “Εφαρμοσμένη Οργανική Χημεία: Κυκλικές Ενώσεις”, Εκδόσεις Παρατηρητής, Θεσσαλονίκη 1986.
* Speight J. G., “Chemical and Process Design Handbook”, McGraw-Hill, 2002 
* Ηλεκτρονική Εγκυκλοπαίδεια “Επιστήμη & Ζωή” 
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Αναφορές


Κατηγορία:C7
Κατηγορία:Αρωματικοί αιθέρες
Κατηγορία:Ετεροκυκλικοί αιθέρες
Οίκος του Σισμάν

Ο **Οίκος του Σισμάν**, βουλγ. Шишман, ή Σισμανόβτσι (Σισμανιδών) είναι ένας δυναστικός οίκος που δύο μέλη του, ο Μιχαήλ Γ΄ και ο γιος του Ιβάν-Στέφαν έγιναν βασιλείς της Βουλγαρίας το διάστημα 1322-1331.

## Ιστορία
Η καταγωγή του Οίκου ήταν, κατά ένα μέρος, από τους Κουμάνους Τούρκους. Αρχηγέτης είναι ο Σισμάν δεσπότης του Βιντίν, γιος της Άννας (Θεοδώρας) των Ασέν, κόρης του Ιβάν Β΄ των Ασέν της Βουλγαρίας. Ο ιστορικός Πλάμεν Πάβλοβ θεωρεί τον Σισμάν αδελφό του Γεωργίου Α΄ των Τέρτερ της Βουλγαρίας, κάτι που τους συνδέει άμεσα με τον προηγούμενο Οίκο των Τέρτερ.

Ο Σισμάν είχε τέκνα τον Μιχαήλ Γ΄ της Βουλγαρίας και την Κεράτσα Πετρίτσα. Ο Μιχαήλ Γ΄ είχε γιο τον Ιβάν-Στέφαν της Βουλγαρίας. Η Κυράτσα Πετρίτσα ήταν σύζυγος του Σρατσιμίρ και μητέρα του Ιβάν-Αλεξαντάρ της Βουλγαρίας, που οι τρεις γιοί του ήταν οι τελευταίοι βασιλείς της Βουλγαρίας πριν τους Οθωμανούς.

## Γενεαλογία των Σισμάν

## Βιβλιογραφία

Κατηγορία:Τσάροι της Βουλγαρίας
Κατηγορία:Οίκος του Σισμάν
Ντάλερ Κουζιάγιεφ

Ο **Ντάλερ Αντιάμοβιτς Κουζιάγιεφ** (ρωσικά: *Далер Адьямович Кузяев*), γεννημένος στις 15 Ιανουαρίου 1993, είναι Ρώσος ποδοσφαιριστής που αγωνίζεται ως μέσος στη Ζενίτ Αγίας Πετρούπολης.

## Καριέρα

Ξεκίνησε ν' ασχολείται με το ποδόσφαιρο στο Αρινμπούρκ. Ο πατέρας του, Αντιάμ Κουζιάγιεφ, ήταν προπονητής της ΦΚ Γκαζοβίκ Αρινμπούρκ. Αργότερα, ο Ντάλερ μετακόμισε στην Αγία Πετρούπολη, όπου και έγινε δεκτός στην Ακαδημία της Ζενίτ Αγίας Πετρούπολης, ενώ την περιόδο 2011-2012 αγωνίστηκε στη νεανική ομάδα του συλλόγου. Το 2012, ο Ντάλερ πραγματοποίησε το ντεμπούτο του στο επαγγελματικό ποδόσφαιρο στην ΦΚ Καρέλια, την οποία προπονούσε ο πατέρας του. Στο τέλος της χρονιάς, μετεγράφη στην ΦΚ Νεφτεχίμικ Νιζνεκάμσκ, η οποία αγωνιζόταν στη Β' κατηγορία του Πρωταθλήματος Ρωσίας. Τον χειμώνα του 2014, ο Ντάλερ μετεγράφη στην Τέρεκ Γκρόζνι, η οποία αγωνιζόταν στην Ρωσική Πρέμιερ Λιγκ. Πραγματοποίησε το ντεμπούτο του στην Ρωσική Πρέμιερ Λιγκ στην τελευταία αγωνιστική του Πρωταθλήματος Ρωσίας 2013-2014, στον αγώνα με την Ρουμπίν Καζάν, αντικαθιστώντας τον Φακούντο Πίρις στο 80ο λεπτό. Το καλοκαίρι του 2017 επέστρεψε στη Ζενίτ Αγίας Πετρούπολης.

## Παραπομπές

## Εξωτερικοί σύνδεσμοι

* Σελίδα του ποδοσφαιριστή στον ιστότοπο «Transfermarkt»

Κατηγορία:Ρώσοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Τέρεκ Γκρόζνι
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Παγκοσμίου Κυπέλλου 2018
Ευρωπαϊκή Δημοκρατία

Η **Ευρωπαϊκή Δημοκρατία** ήταν κυπριακό πολιτικό κόμμα το οποίο ιδρύθηκε το 2004 από τον Πρόδρομο Προδρόμου, ενώ διαλύθηκε το 2008.

## Ιστορικό
Ο Γιαννάκης Μάτσης, πρώην Πρόεδρος του κεντροδεξιού Δημοκρατικού Συναγερμού (1993-1997), διαφώνησε με την υποστήριξη του κόμματος στο Σχέδιο Ανάν και αποφάσισε να αγωνιστεί στις εκλογές με ξεχωριστό ψηφοδέλτιο. Ακολούθησαν οι βουλευτές Ρίκκος Ερωτοκρίτου, Πρόδρομος Προδρόμου και Χριστόδουλος Ταραμουντάς, οι οποίοι είχαν διαγραφεί από το ΔΗ.ΣΥ. επειδή αντιτάχθηκαν στη γραμμή κόμματος για το Σχέδιο Ανάν.

Το κίνημα **Για την Ευρώπη** ιδρύθηκε από τον Γιαννάκη Μάτση για να συμμετάσχει τις εκλογές του Ευρωπαϊκού Κοινοβουλίου το 2004. Ο συνδυασμός έλαβε 36.112 ψήφους (10,8%) και ο Μάτσης εξελέγη ευρωβουλευτής με περιθώριο μόλις 37 ψήφων. Στη συνέχεια προσχώρησε στο Ευρωπαϊκό Λαϊκό Κόμμα.

Η ίδρυση της Ευρωπαϊκής Δημοκρατίας ανακοινώθηκε στις 30 Ιουνίου 2004, στην οποία προσχώρησαν οι ανεξάρτητοι βουλευτές, Πρόδρομος Προδρόμου, Ρίκκος Ερωτοκρίτου και Χριστόδουλος Ταραμουντάς. Στις 13 Δεκεμβρίου 2004 το νέο κόμμα εξέλεξε τους ηγέτες του κατά την εναρκτήρια συνεδρίασή του. Ο Πρόδρομος Πρόδρομος εξελέγη πρόεδρος.

Το 2005, η πλειονότητα του κόμματος συγχωνεύθηκε με τους Νέους Ορίζοντες για να ιδρύσουν το Ευρωπαϊκό Κόμμα, μεταξύ άλλων οι δύο από τους τρείς βουλευτές που συνιστούσαν την Ευρωπαϊκή Δημοκρατία: Ρίκος Ερωτοκρίτου και Χριστόδουλος Ταραμούντας. Ο Πρόδρομος Προδρόμου συνέχισε να ηγείται του κόμματος. Στις βουλευτικές εκλογές του 2006 το κόμμα έλαβε πενιχρά αποτελέσματα. Ειδικότερα συγκέντρωσε 1.861 ψήφους, ήτοι 0,44% και έμεινε εκτός Βουλής. Στις προεδρικές εκλογές του 2008 εντάχθηκε στο επιτελείο και υποστήριξε, τον υποψήφιο Πρόεδρο Ιωάννη Κασουλίδη.

Το Μάιο του 2008 επανεντάχθηκε στο ΔΗ.ΣΥ.

## Αποτελέσματα εκλογών
### Βουλή των Αντιπροσώπων

### Ευρωπαϊκό Κοινοβούλιο

### Πρόεδρος της Δημοκρατίας

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Κυπριακά πολιτικά κόμματα
Σέσιλ Ρόουντς

Ο **Σέσιλ Τζον Ρόουντς** (, 5 Ιουλίου 1853 - 26 Μαρτίου 1902) ήταν Βρετανός επιχειρηματίας και πολιτικός στη Νότια Αφρική, ο οποίος υπηρέτησε Πρωθυπουργός της Αποικίας του Ακρωτηρίου από το 1890 μέχρι το 1896. Ένθερμος υποστηρικτής του βρετανικού ιμπεριαλισμού, ο Ρόουντς και η Βρετανική Εταιρεία της Νότιας Αφρικής ίδρυσαν τη Ροδεσία (σήμερα Ζιμπάμπουε και Ζάμπια), την οποία η Εταιρεία ονόμασε με το όνομα αυτό προς τιμή του το 1895. Το Πανεπιστήμιο Ρόουντς έχει επίσης ονομαστεί προς τιμή του.
## Βιογραφία
Γιος ενός εφημέριου, ο Ρόουντς μεγάλωσε στο Μπίσοπς Στόρτφορντ, Χαρτφορντσάιρ, και ήταν ένα φιλάσθενο παιδί. Στάλθηκε από την οικογένειά του στη Νότια Αφρική, όταν ήταν 17 ετών, ελπίζοντας ότι το κλίμα θα βελτίωνε την υγεία του. Εισήλθε στο εμπόριο διαμαντιών στο Κίμπερλι το 1871, σε ηλικία 18 ετών, και μέσα στις επόμενες δύο δεκαετίες απέκτησε σχεδόν τον πλήρη έλεγχο στην παγκόσμια αγορά διαμαντιών. Η εταιρία De Beers, την οποία ίδρυσε το 1888, συνεχίζει να διατηρεί την πρωτοκαθεδρία στο εμπόριο διαμαντιών μέχρι τον 21ο αιώνα. Ο Ρόουντς εισήλθε στο κοινοβούλιο του Ακρωτηρίου το 1880 και μια δεκαετία αργότερα έγινε πρωθυπουργός. Αφότου επέβλεψε τον σχηματισμό της Ροδεσίας (σημερινή Ζιμπάμπουε) στις αρχές της δεκαετίας του 1890, αναγκάστηκε να παραιτηθεί από πρωθυπουργός το 1896, μετά την καταστροφική επιδρομή του Τζέιμσον, ενάντια στη Νοτιοαφρικανική Δημοκρατία (ή Τράνσβααλ). Μετά τον θάνατό του το 1902, σε ηλικία 48 ετών, θάφτηκε στους λόφους Ματοπός, στη σημερινή Ζιμπάμπουε. Την εποχή του θανάτου του ήταν ήδη μια πολύ αμφιλεγόμενη μορφή.

Μια από τις κύριες κινητήριες δυνάμεις του Ρόουντς στην πολιτική και στις επιχειρήσεις ήταν η άποψή του, ότι η Αγγλοσαξονική φυλή ήταν, σύμφωνα με τη διαθήκη του, «η πρώτη φυλή του κόσμου». Υπό τη λογική ότι «όσο περισσότερο τμήμα του κόσμου κατοικούμε, τόσο καλύτερο για την ανθρωπότητα», υποστήριζε τον έντονο αποικιακό εποικισμό και την μεταρρύθμιση της Βρετανικής Αυτοκρατορίας, ώστε κάθε τμήμα της να είναι αυτοδιοίκητο και να αντιπροσωπεύεται σε μονό κοινοβούλιο στο Λονδίνο. Αυτές οι φιλοδοξίες έρχονταν σε αντίθεση με την πολιτική του σχετικά με τους ιθαγενείς Αφρικανούς στην Αποικία του Ακρωτηρίου, περιγράφοντας τον μαύρο πληθυσμό της χώρας ως σε μεγάλο βαθμό ως «βαρβάρους», υποστηρίζοντας τη διακυβέρνησή τους ως «υποκείμενη φυλή» και ήταν στο κέντρο των κινήσεων, που στόχευαν την περιθωριοποίησή τους, με αποτέλεσμα να κατακριθεί ως «αρχιτέκτονας του απαρτχάιντ».

## Παραπομπές


## Πηγές
* 
*
* 

κατηγορία:Βρετανοί επιχειρηματίες
Κατηγορία:Ευρωπαϊκός αποικισμός της Αφρικής
Κατηγορία:Πολιτικοί της Νότιας Αφρικής
Κατηγορία:Βρετανική Αυτοκρατορία
Μαριάμ Μιρζαχανί

Η **Μαριάμ Μιρζαχανί** (*Maryam Mirzakhani*, στα περσικά: **مریم میرزاخانی**, 3 Μαΐου 1977 - 14 Ιουλίου 2017) ήταν Ιρανή μαθηματικός και Καθηγήτρια Μαθηματικών στο Πανεπιστήμιο Στάνφορντ των ΗΠΑ. Η ερευνητική της δραστηριότητα περιελάμβανε την υπερβολική γεωμετρία και τη συμπλεκτική γεωμετρία.

Στις 13 Αυγούστου 2014 η Μιρζαχανί βραβεύθηκε με το Μετάλλιο Φιλντς για το έργο της πάνω στη Γεωμετρία των Επιφανειών Ρήμαν και τα Δυναμικά Συστήματα. Υπήρξε η πρώτη γυναίκα αλλά και το πρώτο πρόσωπο ιρανικής καταγωγής που βραβεύθηκε ποτέ με το Μετάλλιο Φιλντς.

## Βιογραφικό

Η Μαριάμ Μιρζαχανί γεννήθηκε στις 3 Μαΐου 1977 στην Τεχεράνη. Φοίτησε στο λύκειο Φαρζανεγκάν, το οποίο είναι μέλος του Εθνικού Οργανισμού για την Ανάπτυξη των Ιδιαίτερων Ταλέντων. 

Το 1994 κέρδισε το χρυσό μετάλλιο στην Παγκόσμια Μαθηματική Ολυμπιάδα, η πρώτη Ιρανή μαθήτρια που το κατάφερε. Στην Παγκόσμια Μαθηματική Ολυμπιάδα του 1995, έγινε η πρώτη Ιρανή μαθήτρια που κατέκτησε ένα τέλειο σκορ και κέρδισε δυο χρυσά μετάλλια.

Το 1999 έλαβε πτυχίο στα μαθηματικά από το Πανεπιστήμιο Τεχνολογίας του Σαρίφ στην Τεχεράνη (Sharif University of Technology) και συνέχισε τις σπουδές στις ΗΠΑ όπου το 2004 έλαβε το διδακτορικό της από το Πανεπιστήμιο Χάρβαρντ, με επιβλέποντα καθηγητή τον, επίσης βραβευμένο με μετάλλιο Fields, Κέρτις ΜακΜιούλεν (Curtis Tracy McMullen). Το 2004 ήτγαν επίσης ερευνήτρια στο Ινστιτούτο Μαθηματικών Clay (Clay Mathematics Institute) και καθηγήτρια στο Πανεπιστήμιο Πρίνστον.

## Προσωπική ζωή
Η Μιρζαχανί διαγνώστηκε με καρκίνο του στήθους το 2013. Μετά από τέσσερα χρόνια αυτός επεκτάθηκε στον μυελό των οστών . Πέθανε στις 14 Ιουλίου 2017. Ήταν παντρεμένη με τον Γιαν Βοντράκ (Jan Vondrák), Τσέχο θεωρητικό της πληροφορικής και συγκριτικό μαθηματικό, αναπληρωτή καθηγητή στο Πανεπιστήμιο του Στάνφορντ, με τον οποίο απέκτησε μια κόρη, την Αναχίτα, το 2011.

## Παραπομπές


## Πηγές
* "A Tenacious Explorer of Abstract Surfaces", by Erica Klarreich, Quanta Magazine 
* "Maryam Mirzakhani, Stanford mathematician and Fields Medal winner, dies", Stanford News
* Ντοκιμαντέρ σχετικά με την ζωή της

Κατηγορία:Ιρανοί πανεπιστημιακοί
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Κατηγορία:Ιρανοί μαθηματικοί
Κατηγορία:Βραβευμένοι με Μετάλλιο Φιλντς
Κατηγορία:Τοπολόγοι
Τμήμα Αρχαιοτήτων (αποσαφήνιση)

Ένα **Τμήμα Αρχαιοτήτων** είναι κυβερνητικό τμήμα το οποίο είναι υπεύθυνο για την διαχείριση πολιτισμικής κληρονομιάς, την αρχαιολογική έρευνα και τη νομική ρύθμιση του [εμπορίου αρχαιοτήτων εντός μίας χώρας. Μπορεί να αναφέρεται στα:

* Τμήμα Αρχαιοτήτων (Κύπρος)
* Τμήμα Αρχαιοτήτων (Ιορδανία)
* Τμήμα Αρχαιοτήτων (Παλαιστίνη υπό Βρετανική Εντολή)
* Ισραηλινή Αρχή Αρχαιοτήτων, γνωστή ως Τμήμα Αρχαιοτήτων έως το 1990
* Κρατικό Υπουργείο Αρχαιοτήτων στην Αίγυπτο, καθώς και ο προκάτοχός του, Ανώτατο Συμβούλιο Αρχαιοτήτων, γνωστό ως Τμήμα Αρχαιοτήτων έως το 1971
Τμήμα Αρχαιοτήτων (Κύπρος)

Το **Τμήμα Αρχαιοτήτων** είναι κυβερνητικό τμήμα της Κυπριακής Δημοκρατίας το οποίο είναι υπεύθυνο για την αρχαιολογική έρευνα και την προστασία μνημείων. Ιδρύθηκε το 1935 από την Βρετανική Αποικιακή Κυβέρνηση.
## Δείτε επίσης
* Τμήμα Αρχαιοτήτων
## Παραπομπές

## Εξωτερικοί Σύνδεσμοι
* Επίσημη ιστοσελίδα

Κατηγορία:Εθνικοί αρχαιολογικοί οργανισμοί
Κατηγορία:Αρχαιολογία στην Κύπρο
Κόμης υδάτων

Ο **κόμης υδάτων** ήταν Βυζαντινός αξιωματούχος, υφιστάμενος του λογοθέτη του γενικού, ο οποίος ήταν υπεύθυνος τα υδραγωγεία της Κωνσταντινούπολης.

Ο συγκεκριμένος αξιωματούχος αναφέρεται στο «Κλητορολόγιον» του Φιλοθέου το 899, στην τέταρτη σειρά (επί συνόλου δώδεκα) της κατατάξεως των αξιωμάτων τα οποία υπάγονταν στον λογοθέτη του γενικού. Σύμφωνα με τον ιστορικό Franz Dölger, ο κόμης υδάτων ήταν ίσως υπεύθυνος για την συλλογή των φόρων επί καναλιών και υδραγωγείων, που αναφέρεται στα «Βασιλικά». Είναι δε ίσως ταυτόσημος με τον λογοθέτη των υδάτων, που αναφέρεται τον ΙΑ' αιώνα.

## Δείτε επίσης
* Υδραγωγεία της Κωνσταντινούπολης
* Βυζαντινή γραφειοκρατία και αριστοκρατία

## Παραπομπές


## Πηγές
* 
* , σελ. 113-114 και 314.

Κατηγορία:Βυζαντινοί αυλικοί τίτλοι
Κατηγορία:Κυβέρνηση της Βυζαντινής Αυτοκρατορίας
Θίβρων

Ο **Θίβρων** ήταν Σπαρτιάτης μισθοφόρος του 4ου αιώνα π.Χ.

Ο Θίβρων ήταν εκ των μισθοφόρων οι οποίοι στρατολογήθηκαν από τον Άρπαλο, υπό φυγή θησαυροφύλακα του Μεγάλου Αλεξάνδρου, προς το 325 π.Χ. Κατόπιν της φυγής του Άρπαλου από την Αθήνα προς την Κρήτη, φόνευσε τον τελευταίο και άρπαξε μέρος του κλεμμένου από τον ανέντιμο θησαυροφύλακα θησαυρού.

Κλήθηκε, ολίγον καιρό αργότερα, από τους εξορισθέντες της Κυρήνης, προκειμένου να τους βοηθήσει να ανακτήσουν τον έλεγχο της πόλεώς τους κατόπιν διατάγματος το οποίο είχε λάβει ο Αλέξανδρος λίγο πριν τον θάνατό του. Αναχώρησε από την Κρήτη με στρατιωτική δύναμη περίπου 6000 ανδρών και επιχείρησε την ίδρυση δικού του βασιλείου στην περιοχή της Κυρηναϊκή. Νίκησε τους Κυρηναίους, ωστόσο προδόθηκε από τον αξιωματικό του, Μνασικλή, και απώλεσε την Απολλωνία, καθώς και τον στόλο του (323-322 π.Χ.).

Ο Θίβρων, τότε, προχώρησε στη στρατολόγηση μισθοφόρων στην Πελοπόννησο, κατέλαβε την Τεύχειρα, νίκησε εκ νέου τους Κυρηναίους και ξεκίνησε την πολιορκία της πόλεως. Οι Κυρηναίοι ζήτησαν, τότε, την βοήθεια του νέου σατράπη της Αιγύπτου, Πτολεμαίου, ενώ στην συνέχεια άλλαξαν γνώμη και ήρθαν σε συνεννόηση με τον Θίβρωνα. Ωστόσο, ήταν πλέον αργά, με αποτέλεσμα την επέμβαση του Οφέλλα εις όνομα του Πτολεμαίου. Ο Θίβρων ηττήθηκε και συνελήφθη αιχμάλωτος το 322 π.Χ. Η συγκεκριμένη ήττα οδήγησε στην προσάρτηση της Κυρήνης από την Αίγυπτο.

## Παραπομπές


Κατηγορία:Μισθοφόροι
Κατηγορία:Αρχαίοι Σπαρτιάτες
Κωνσταντίνος Δωρανίτης

Ο **Κωνσταντίνος Δωρανίτης** ήταν Βυζαντινός Έλληνας αριστοκράτης και στρατιωτικός ηγέτης της Αυτοκρατορίας της Τραπεζούντας. Εξέχων μέλος της αριστοκρατικής οικογένειας των Δωρανιτών από την Τραπεζούντα, η δράση του Κωνσταντίνου Δωρανίτη έλαβε χώρα στα πλαίσια του εμφυλίου πολέμου ο οποίος διατάραξε την Αυτοκρατορία της Τραπεζούντας στην διάρκεια του 14ου αιώνα. 

Το 1340-41, ο Κωνσταντίνος Δωρανίτης συμμετείχε στον εμφύλιο πόλεμο ευρισκόμενος υπό την ηγεσία του μέγα στρατοπεδάρχη Σεβαστού Τζανίχη, ο οποίος αντιτάχθηκε στην Αυτοκράτειρα Ειρήνη Παλαιολογίνα. Η Σύγκρουση έληξε με την ήττα του μέγα στρατοπεδάρχη. Η έπειτα δράση του Δωρανίτη παραμένει ασαφής έως και το 1341/2, όταν και διέφυγε στην Κωνσταντινούπολη μαζί με τους Νικήτα Σχολάρη και Γρηγόριο Μειτζομάτη. Εκεί, έπεισαν τον Ιωάννη Μέγα Κομνηνό να επιστρέψει στην Τραπεζούντα, όπου και στέφθηκε αυτοκράτορας τον Σεπτέμβριο του 1342. Το 1344, κατά την άνοδο στον θρόνο του Αυτοκράτορα Μιχαήλ Μέγα Κομνηνού, έλαβε το αξίωμα του πρωτοβεστιάριου. Το 1351, ήταν κεφαλατικεύων (επαρχιακός κυβερνήτης) των Λιμνίων, ενώ εξεγέρθηκε εναντίον του Αλέξιου Γ΄ Μέγα Κομνηνού, χωρίς επιτυχία.

Ήταν αδερφός του Θεόδωρου Πιλέλη Δωρανίτη, πιθανώς υψηλόβαθμου αυλικού αξιωματούχου της Τραπεζούντας, ενώ είχε και έναν υιό, τον Ιωάννη, ο οποίος και έλαβε τον αυλικό τίτλο του πιγκέρνη το 1344.

## Παραπομπές


## Πηγές
* Λαμψίδης, Ο. (εκδ.), «Ο Μιχαήλ του Παναρέτου περί των Μεγάλων Κομνηνών», *Αρχείον Πόντου*, τόμος **22** (1958), σσ.&nbsp;1–124.
* 
* 

Κατηγορία:Πρόσωπα της Αυτοκρατορίας της Τραπεζούντας
Κατηγορία:Βυζαντινοί επαναστάτες
Κατηγορία:Πρωτοβεστιάριοι
Κατηγορία:Βυζαντινοί του 14ου αιώνα
Κομμουνιστικό Κόμμα της Αραγονίας

Το **Κομμουνιστικό Κόμμα της Αραγονίας** (Ισπανικά: Partido Comunista de Aragón, στα Αραγονικά: Partiu Comunista d'Aragón) είναι η ομοσπονδία του Κομμουνιστικού Κόμματος της Ισπανίας (PCE) στην Αραγονία. Οι θέσεις του διατυπώνονται στο 11ο Συνέδριο του κόμματος.

## Παραπομπές σημειώσεις


Κατηγορία:Πολιτικά κόμματα της Αραγωνίας
Δέκα πόλεις-βασίλεια της Κύπρου

μικρογραφία|500px|Χάρτης με τις πόλεις-βασίλεια της Κύπρου.
Οι **δέκα πόλεις-βασίλεια της [[Κύπρος (νησί)|Κύπρου]]** ήσαν σύνολο δέκα κρατών τα οποία ευρίσκονταν επί του συγκεκριμένου νησιού στην διάρκεια της Αρχαιότητας, ενώ αναφέρονται εντός επιγραφής του Ασσύριου βασιλέα Εσαρχαδδώνος, η οποία χρονολογείται από το 673-672 π.Χ. Επρόκειτο για τα παρακάτω:

* Πάφος (ελληνικό)
* Σαλαμίνα (ελληνικό)
* Σόλοι (ελληνικό)
* Κούριο, (ελληνικό)
* Χύτροι (ελληνικό)
* Κίτιο (φοινικικό) (Λάρνακα)
* Αμαθούντα (ελληνικό-ετεοκυπριακό)
* Ιδάλιον (ελληνικό) (πλησίον της πόλεως Δάλι)
* Λήδρα (ελληνικό)
* Ταμασσός (ελληνικό)
* Κερύνεια (ελληνικό)
* Λάπηθος (ελληνικό, ελληνικό-φοινικικό για σύντομη περίοδο)
* Μάριο (ελληνικό)

## Παραπομπές


*